Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisrael on intensiivistanud oma pealetungikampaaniat
islamistliku terrorirühmituse Hamas vastu Gaza sektoris.
Huttide domineeritud Iraani käsilane Ansar-Allah kuulutab,
et on valmis USA-le avatud sõjas vastu astuma.
USA tunnistab: kuigi rünnakuid merelaevanduse vastu Punasel merel
sooritavad hutid, on vahendajaks selle vaenutegevuse taga Iraan.
Viimase 24 tunni jooksul
pommitasid Iisraeli Kaitsejõud (IDF) Gaza sektoris rohkem kui 300 objekti.
Näiline intensiivsuse suurenemine
langes kokku Iisraeli kaitseministri Yoav Gallant'i avaldusega,
kelle sõnul laiendatakse IDF-i tegevust teistesse Gaza piirkondadesse.
IDFi pressiesindaja kontradmiral Daniel Hagari
rõhutas kooskõlas kaitseministri avaldusega,
et IDF kahekordistab jõupingutusi Hamasi tugipunktide hävitamiseks
kogu terrorismist nakatunud sektoris.
Süvendame võitlust Hamasi tugipunktide vastu.
Meie väed võitlevad nii maa peal kui maa all.
Alates maaoperatsiooni algusest on IDFi jõud avastanud Gaza sektoris
ca 1500 terroristide tunnelišahti ja Hamasi tunnelivõrku.
On tähtis selgitada, et see maa-alune infrastruktuur
on Hamasi terrorioperatsioonide üks peamisi elemente.
Hamasi maa-aluste tugipunktide likvideerimine
sektori põhja-, kesk- ja lõunaosas on oluline samm Hamasi likvideerimisel,
see võtab aega ja meie väed töötavad selle nimel.
Paralleelselt suurema intensiivsusega õhu- ja suurtükiväeoperatsioonidega
rakendab IDF ka uusi maa-aluse sõjapidamise taktikaid,
mis on osutunud edukaks.
Lisaks on Gaza sektori lõunaosas, Khan Younise terrorilinnakus,
antud IDF-i 98. diviisile ka käsk oma operatsioone tõhustada.
Selleks saadeti lahinguväljale täiendav insenerbrigaad.
Gaza lõunaosas, Khan Yunise piirkonnas,
intensiivistame ja süvendame oma operatsiooni;
lisasime operatsioonile rajoonis terve brigaadi ja täiendavad inseneriväed,
et parandada meie inseneroperatsioone piirkonnas.
Tugevdame jõude Khan Yunise rajoonis Hamasi tugipunktides,
et lammutada Hamasi ja jätkame seda otsustavalt, kus iganes see vajalik on.
See on sõja eesmärk - Hamasi lammutamine,
ja see võtab aega, nii kaua kui vaja.
On oluline teada, et samal ajal kui Iisrael suurendab operatiivtegevust
Hamasi terroritaristu,
sh rühmituse sõjalise ja valitsemisvõimekuse hävitamiseks
Gaza sektoris, panustab IDF ka 29 pantvangi päästmisse,
kes on Hamasi käes vangis alates nende röövimisest 75 päeva eest.
Pantvangide tagastamine on üks sõja eesmärkidest -
keskne sõjaeesmärk.
IDF investeerib pantvangide leidmiseks eriüksusi ja luureinfot;
see on esmane ülesanne.
Ka kohapeal tegutsevaid vägesid juhendatakse,
kuidas elavaid pantvange otsida. Jätkame kõiki võimalikke jõupingutusi,
et tuua tagasi kõik Gazas hoitavad pantvangid - kõikvõimalikke katseid.
Hoiame pantvangide peresid ja saadame neid jätkuvalt.
Jeruusalemma tippametnikud on rõhutanud vajadust,
et USA survestaks Katari ja Egiptuse kaudu jõulisemalt Hamasi
uue relvarahu kehtestamiseks,
mis võiks sisaldada nädala-pikkust humanitaarpausi
vastutasuks mõne tosina Iisraeli pantvangi eest.
Lisaks nõuab Jeruusalemm vankumatult,
et naised, kes on endiselt vangis, tuleb vabastada.
Teine läbirääkimiste keskmes olev grupp on krooniliselt haiged
ja raskelt haavatud pantvangid.
Sarnaselt Gazas toimuvate lahingute intensiivistumisega
on näha tihedamat piiriülest sõjategevust ka Iisraeli põhjarindel,
peamiselt Iraani käsilase Hezbollah' suhtes,
kes ilmselt kooskõlastab oma tegevust Hamasiga.
IDF-i jõud lõid päeva jooksul nii õhus kui maal
mitmeid Hezbollah' terrorisihtmärke Liibanonis.
Sh terroriinfrastruktuuri, sõjarajatisi, relvaladusid
ja Hezbollah' stardiplatvormi.
Lisaks ründasime Hanita piirkonnas Hezbollah' terrorirakku
ja tapsime päeva jooksul mitu rühmituse terroristi.
Jätkame löökide andmist igale üksusele,
mis üritab või tulistab meie territooriumi suunas.
Päeva jooksul vastasid meie väed tulega
mitmetele Iisraeli suundunud tulistamistele,
sh Hezbollah' droonidele.
Lisaks tulistati meid ka Liibanonist, mille eest võttis vastutuse Hamas,
ja vastasime tulega nende löökide allikate suunas.
Hezbollah tegutseb jätkuvalt Hamas-ISISe kaitsekilbina
ning seab sellega ohtu Liibanoni riigi ja selle kodanikud.
Kordan, Hezbollah tegutseb jätkuvalt Hamas-ISISe kilbina,
ohustades Liibanoni riiki ja kodanikke.
Oluline on rõhutada,
et Iraani välisminister Hossein Amir-Abdollahian
kohtus täna Kataris Hamasi poliitjuhi Ismail Haniyeh'ga.
Nad arutasid "ühiseid jõupingutusi" võitluses Iisraeli vastu,
rõhutades Teherani olulist rolli kõiges,
mis on aset leidnud pärast 7. oktoobril toimunud Hamasi jõhkrat veresauna.
Vahepeal lubas Iraani käsilane Jeemenis,
nimelt huttide domineeritav Ansar-Allah,
kahekordistada rünnakuid rahvusvahelise laevanduse vastu,
ja teatas, et on valmis USA-le avalikus sõjas vastu astuma.
Teadaanne, mis eelnes kahele rünnakule kaubalaevade vastu
Bab el-Mandebi väinas, tuli ilmselt vastusena USA juhitud otsusele
käivitada operatsioon "Prosperity Guardian" (Jõukusevalvur).
Need rünnakud peavad lõppema. Need on vastuvõetamatud.
USA, meie liitlased ja partnerid teevad, mis vaja,
et neile ohtudele vastu seista ja neid laevu kaitsta.
Punasel merel on hulk mereväe riistvara, mitte ainult USA,
aga ka teiste riikide laevu, et nende ohtudega võidelda
Vaatame, kuhu see läheb. See on käivitatud ja töötab.
Loodame, et see tugevneb ja suudame kaasata teisi riike ja võimeid.
Ma ei avalikusta ühtki lööki ei ühes ega teises suunas. Vaatame.
Rünnakud vastuvõetamatud. Meil on piirkonnas riiklikud julgeolekuhuvid.
Regioonis on mängus rahvusvahelised julgeolekuhuvid,
sh oht laevandusele. Võtame seda vastutust tõsiselt.
Teeme jätkuvalt kõik, et neid kaitsta.
Lisaks küsiti admiral Kirbylt, kas Bideni valitsus,
kes vaid kuu aega pärast ametisse astumist eemaldas Ansar-Allah'
välisministeeriumi välismaiste terrorirühmituste nimistust,
kaalub uuesti Iraani käsilase terroriorganisatsiooniks nimetamist.
Jah, uurime praegu, kas see on õige suund edasi. Rääkisime sellest.
Otsuseid pole tehtud... Mul pole teile graafikut anda,
aga revideerime seda määratlust just praegusel hetkel.
Admiral Kirby tunnistas asjaolu, et kuigi hutid vajutavad päästikule,
pole rahvusvahelise merelaevanduse vastaste rünnakute taga
keegi muu kui Iraani Islamivabariik.
Võin vaid öeldut korrata. Iraan annab vahendid,
tööriistad, võimed, relvad, millega hutid rünnakuid teevad.
Hutid võivad vajutada päästikule, aga relvad annab neile Iraan.
Admiral Kirby tõstis esile ka Hiinat,
keda huttide rünnakud pole mõjutanud,
kui potentsiaalset vahendajat olukorra deeskaleerimiseks Punasel merel.
Arvan, et Hiina võiks olla abiks, pigem selle mõjuga,
mida teame neid omavat Teheranis, vestlustes ülemjuhiga.
Oleme minevikus julgustanud ja õhutame Hiinat kasutama seda mõju,
kasutama neid vestlusi, et mõjutada ülemjuhti ja Iraani
lõpetama oma toetust huttidele.
Väärib märkimist, et Peking võõrustas 15. detsembril delegatsioone
nii Iraanist kui ka Saudi Araabiast,
mille käigus arutati "Jeemeni toimikut",
sealhulgas ohtu rahvusvahelisele laevandusele.
15. detsembril toimus Pekingis Hiina, Saudi Araabia, Iraani
kolmepoolse ühiskomitee esimene aseministrite tasandi kohtumine.
Kohtumisel vaadati läbi Saudi Araabia ja Iraani suhete arendamises
pärast Pekingi lepingu allkirjastamist tehtud positiivsed edusammud
ning rõhutati, et Pekingi lepingut rakendatakse täielikult.
Hiina väljendas oma valmisolekut jätkata konstruktiivset rolli
Saudi Araabia ja Iraani suhete parandamise toetamises.
Ühiskohtumisel Saudi Araabia ja Iraani delegatsioonidega
esitas direktor Wang Yi kolm ettepanekut
Saudi Araabia ja Iraani suhete parandamise jätkamiseks:
leppimise strateegilise valiku vankumatu järgimine,
edasine edu suhete parandamisel ja välise sekkumise tõrjumine.
Pooled arutasid ka kolmepoolset koostööd erinevates valdkondades
ning selgitasid oma ühiseid seisukohti Palestiina küsimuses
ja teistes piirkondlikes tulipunktides.
Aitäh, et vaatasite TV7 Iisraeli Uudiseid!
Julgustan teid paluma rahu ja päästet Jeruusalemmale ja Iisraelile!
TV7 Iisrael on annetuspõhine mittetulundusteenistus,
ja kogu meie toodang on saadaval tasuta.
Kui meie igapäevased ülevaated teid õnnistavad
ja sooviksite aidata kulusid kanda, kaaluge annetuse tegemist.
Seda saab teha meie veebilehel www.tv7israelnews.com
Olen Jonathan Hessen. Õnnistatud õhtut!
Kohtumiseni järgmises saates!
Seniks - Shalom Jeruusalemmast!
Tõlge: Monika Jaaguri